recursal/SuperWikiNEXT-32B huggingface dataset:
**মেশুচরারিম** হল দাসদের একটি ইহুদি সম্প্রদায়। এদের প্রায়শই মিশ্র-জাতির আফ্রিকান-ইউরোপীয় বংশোদ্ভূত বলে উল্লেখ করা হয়। কথিত আছে এরা স্পেন থেকে ষোল শতকে বিতাড়িত হওয়ার পর সেফার্ডিক ইহুদিদের সাথে ভারতে এসেছিলেন। সেফার্ডিক ইহুদিরা বা পরদেশী ইহুদিরা ভারতীয় মূল অধিবাসীদের কাছে *বিদেশী* হিসাবে পরিচিত হয়েছিল।  ইউরোপীয় জনজাতির বংশোদ্ভূত হওয়ার জন্য কখনও কখনও তাদের শ্বেত ইহুদিও বলা হত। 

মেশুচরারিমের বংশধররা ঐতিহাসিকভাবে ভারতে অন্যান্য *শ্বেতাঙ্গ ইহুদিদের* দ্বারা বৈষম্যের শিকার হয়েছিল। তারা কোচিন ইহুদিদের অনানুষ্ঠানিক বর্ণের সর্বনিম্ন অবস্থানে ছিল। পরদেশীরা ইহুদিরা মেশুচরারিমদের তাদের সাথে উপাসনা করার অনুমতি দিয়েছিল কিন্তু নিম্ন শ্রেনীভুক্ত হওয়ার জন্য তাদের পিছনের সারিতে বসতে হয়েছিল। তারা সম্প্রদায়ের পূর্ণ সদস্য হতে পারেনি এবং সম্প্রদায়ের অন্তবিবাহ প্রথা থেকে তাদের বাদ দেওয়া হয়েছিল।  একই সময়ে, তারা মালাবার ইহুদিদের দ্বারাও বঞ্চিত হয়ে পড়েছিল। মালাবার ইহুদিরা ইহুদিদের অনেক বড় সম্প্রদায় যারা সম্ভবত হাজার বছরের দীর্ঘ সময়কাল ধরে কোচিনে বসতি গড়ে তুলেছিল।

কুড়ি শতকের গোড়ার দিকে, আব্রাহাম বারাক সালেম কোচিন ইহুদিদের একজন সদস্য হয়ে ওঠেন। মেশুচরারিমদের বংশধর হিসাবে তিনিই প্রথম কলেজ যান এবং ডিগ্রী অর্জন করেন। তিনি প্রথম কোচিন ইহুদি যিনি একজন আইনজীবী হিসাবে প্রতিষ্ঠা পান।  তিনি তার নিজ জাতি মেশুচরারিম জনগণের প্রতি বৈষম্যের বিরুদ্ধে লড়াই শুরু করেছিলেন। তার প্রতিবাদ ও লড়াইয়ের ফলস্বরূপ তিরিশ এর দশকে, অর্থাৎ ১৯৩০ সাল নাগাদ মেশুচরারিমদের বিরুদ্ধে প্রবর্তিত সামাজিক বৈষম্যমূলক নীতির প্রভাব হ্রাস পেতে শুরু করে। মেশুচরারিম সহ বেশিরভাগ কোচিন ইহুদি পঞ্চাশ এর দশকের মাঝামাঝি সময়ে, অর্থাৎ ১৯৫০ সাল নাগাদ তাদের পিতৃভূমি ইসরায়েলে ফিরে চলে যান।

তথ্যসূত্র
---------

1. ↑  "Jew Town and Synagogue | Times of India Travel"। *timesofindia.indiatimes.com*। সংগ্রহের তারিখ ২০২২-০৫-২২।
2. ↑  Katz, Nathan; Goldberg, Ellen S. (১৯৯৩)। "The Sephardi Diaspora in Cochin, India": 97–140। আইএসএসএন 0792-335X। জেস্টোর 25834277।
3. ↑  Chiriyankandath, James (২০০৮)। "Nationalism, religion and community: A. B. Salem, the politics of identity and the disappearance of Cochin Jewry" (ইংরেজি ভাষায়): 21–42। আইএসএসএন 1740-0236। ডিওআই:10.1017/S1740022808002428।
পৌরসভার লোগো
**মিড তেলেমার্ক** (***Midt-Telemark*)** একটি পৌরসভা। এটি ভেসফল্ড ও তেলেমার্ক প্রদেশে অবস্থিত। সাবের বো এবং সৌরাদ পৌরসভার সমন্বয়ে মিডতেলেমার্ক নামের জেলার পৌরসভাটি গঠিত। মিডতেলামার্ক জেলায় নমে নামের অন্য একটা পৌরসভাও আছে। মিড তেলেমার্ক পৌরসভার কেদ্র হল বো। এখান ১০,০০০ উপরে নাগরিক আছে। 

২০২০ সালের ১ জানুয়ারি বো এবং সৌরাদ পৌরসভাকে একসাথে মিড তেলেমার্ক নামকরণ করা হয়েছে।

ইতিহাস
------

২০১৪ সালের পৌরসভার আলোচনায় তিনটি পৌরসভা যুক্ত হবার সিদ্ধান্ত হয়েছিল। কিন্তু শুধুমাত্র বো এবং সৌরাদ পৌরসভার নাগরিকেরা অর্ধের বেশি ভোট দেয়। আর নোমে পৌরসভায় বিপক্ষে ভোট বেশি আসে। যে কারণে নোমে যুক্ত না করার সিদ্ধান্ত হয়। ১৬ জুন ২০১৬ সালে আইনগত ভাবে নতুন পৌসসভার বিল পাশ হয়। যা কার্যকর হয় ১ জানুয়ারী ২০২০ এ। এর আগেই নির্বাচন দ্বারা নতুন মেয়র ঠিক করা হয়। সিরি হলেন মিড তেলেমার্কের প্রথম মেয়র এবং ইঙ্গেবোর হলের ডেপুটি মেয়র।

ভূগোল
-----

মিড তেলেমার্ক পৌরসভা বো, ফোর্কেস্তা, গারভ, আক্কুরহাগেন, নরগুতু ইত্যাদি গ্রাম নিয়ে গঠিত। এখানে প্রাকৃতিক এলাকা হিসেবে বন ও পাহাড় ও নদী, খাল অবস্থিত। তেলেমার্ক খালটি পৌরসভার মাঝে দিয়ে চলে গেছে। এই এলাকা টুরিস্ট এলাকা হিসেবে পরিচিত। প্রধান শহরে বো।

মিড তেলেমার্ক পৌরসভার পশ্চিমে কভিতেসেইড পৌরসভা ও সেলুর্ড পৌরসভা, উত্তরে নতডেন, পূর্বে কংসবের্গ এবং দক্ষিণে সিয়ান ও নমে পৌরসভা।

নাম
---

২০১৭ সালের ২০ আগস্ট গৃহীত পৌর কাউন্সিলের মাধ্যমে বো এবং সৌরাদ পৌরসভার নামের ব্যাপার সিদ্ধান্ত আসে নতুন পৌরসভার নাম হবে মিড-তেলেমার্ক। ঐতিহ্যবাহী জেলা মিড তেলেমার্কের নাম অনুসারে এর নামকরণ করা হয়।

পৌরসভার প্রতীক (লোগো)
---------------------

২০ আগস্ট ২০১৭ গৃহীত পৌর কাউন্সিল মধ্যে বো এবং সৌরাদ পৌরসভার একটি যৌথ সভা করে, যেখানে সিদ্ধান্ত হয়, প্রতীক হবে নীলের মাঝে তিন সোনার বেহালা। যেটা নীল হল পটভূমি ও সোনার বেহালা স্থানীয় লোক সঙ্গীত এর প্রতীক।

তথ্যসূত্র
---------

1. ↑  "Nye Midt-Telemark"। ২০১৭-০৯-০৮ তারিখে মূল (PDF) থেকে আর্কাইভ করা। সংগ্রহের তারিখ ২০১৭-০৯-০৮।
2. ↑  "Fylkesmannen anbefaler sammenslåing av Nome, Bø og Sauherad"। ১২ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০২০।
3. ↑  NRK। "Bø og Sauherad vil slå seg sammen" (নরওয়েজীয় ভাষায়)।
4. 1 2  "Telemarksavisa - Namnet blei Midt-Telemark"। সংগ্রহের তারিখ ২০১৭-০৯-০৮।
5. টেমপ্লেট:Kilde www
**মেসাই দেবী** (তেলুগু: మైసమ్మ) (মারাঠি: मेसाई), যিনি **মাইসাম্মা** নামেও পরিচিত, এছাড়া **মেস্কো** (মারাঠি: मेस्को) বলেও লেখা হয়, হলেন একজন হিন্দু লোকদেবী। তেলুগু ভাষায় তিনি **আম্মা** এবং মারাঠিতে **আঈ** (তেলুগু: అమ్మ মারাঠি: आई, "মা") বলে পরিগণিত। তিনি প্রধানত দক্ষিণ ভারতের তেলেঙ্গানা, কর্নাটক এবং মহারাষ্ট্রের গ্রামীণ এলাকায় দেবী মাতৃকা হিসাবে পূজিত হন।
তাঁর উপাসনা মূলত হাম, গুটিবসন্ত এবং জলবসন্ত এবং অন্যান্য মারাত্মক ভাইরাস সম্পর্কিত রোগ নিরাময়ের সাথে জড়িত। তিনি তেলেঙ্গানা এবং অন্ধ্র প্রদেশের কিছু গ্রামাঞ্চলে কূলদেবী হিসেবেও পূজিত হন।
তাঁকে ইয়েল্লাম্মা, কাট্টাম্মা, পোচাম্মা, গঙ্গাম্মা, মেদালাম্মা এবং অন্যান্য গ্রামীণ নারী দেবতার বোন হিসেবে মনে করা হয়। বিশ্বাস করা হয় যে, তিনি তাৎক্ষণিকভাবে তাঁর ভক্তদের রোগ নিরাময় করেন।

সাধারণ বর্ণনা
-------------

গ্রামের মানুষ ছাড়াও যেকোন জাতি বা সম্প্রদায়ের মানুষ মেসাই দেবীকে তাদের ঐশ্বরিক মা হিসাবে পূজা করতে পারে। বিশ্বাস করা হয় তিনি ভক্তের সব সমস্যা দূর করেন এবং তাদের বরদান করেন। মেসাই দেবীর মন্দির তেলেঙ্গানার কাড়থালের কাছে মাইসিগান্দিতে অবস্থিত। এটি বহু প্রাচীন একটি মন্দির, এটি সবুজ প্রকৃতির মাঝে অবস্থিত।
মাইসিগান্ডিতে মাইসাম্মার মূর্তিটি ২০ ফুট উঁচু, এখানে গোপুরমটিও বিশাল এবং সমস্ত দক্ষিণ ভারতীয় মন্দিরের থেকে আলাদা বলে মনে করা হয় কারণ এটির শীর্ষ বা ছাদ খোলা থাকে। বিশ্বাস করা হয় যে এখানে মাতা একটি খোলা মন্দির চেয়েছিলেন। এই মন্দিরের পুরোহিতরা সাধারণত বানজারা বা লাম্বাদা বর্ণের।

কিংবদন্তি
---------

কিংবদন্তি অনুসারে, একবার এক গোপালক বনের কাছে মাতা মেসাইয়ের একটি মূর্তি দেখেছিল। সে তৎক্ষণাৎ গ্রামে ফিরে গিয়ে গ্রামবাসীকে এই মূর্তির কথা জানায়। গ্রামবাসী খুব খুশি হয় এবং সেই স্বর্গীয় মূর্তির পুজো শুরু করে। তারা নিজেদের গ্রামে মাইসাম্মার জন্য একটি মন্দির প্রতিষ্ঠা করে।

বর্তমান
-------

মাইসাম্মার মন্দিরের সংস্কার হয় এবং নিয়মিত রক্ষণাবেক্ষণ হয়। দেবী মূর্তি খোলা মন্দিরে থাকে, অর্থাৎ মন্দিরের মাথায় কোন ছাদ নেই। মন্দিরে পুরোহিত নিয়মিত পুজো করে এবং মাতৃমূর্তিকে ফুলের মালা দিয়ে সাজানো হয়।

উৎসবের সময়, বিপুল সংখ্যক স্থানীয় গ্রামবাসী মন্দিরে আসে এবং বিশেষ পুজো ও অভিষেক সম্পন্ন করে। তারা দেবীকে নৈবেদ্য প্রদান করে। সকলে বিশ্বাস করে যে দেবী মাতৃকা খুবই শক্তিশালী এবং ভক্তদের সব ইচ্ছা পূরণ করেন।

আরও দেখুন
---------

* কট্টা মাইসাম্মা মন্দির
* মাইসিগান্দি মাইসাম্মা মন্দির, কাড়থাল
* গান্ধারী মাইসাম্মা যাত্রা
* মারিয়াম্মান

টীকা
----

1. 1 2 3 4 5 6   Dube, S. C. (২০১২-১১-১২)। *Indian Village*। আইএসবিএন 9781135638870। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Maisamma"। সংগ্রহের তারিখ ২১ ফেব্রুয়ারি ২০২২।  অজানা প্যারামিটার `|1=` উপেক্ষা করা হয়েছে (সাহায্য)
3. ↑  "MAISIGANDI MAISAMMA TEMPLE - TELANGANA TOURISM"। সংগ্রহের তারিখ ২১ ফেব্রুয়ারি ২০২২।
**মাড়িবক্কম** দক্ষিণ ভারতের তামিলনাড়ু রাজ্যের চেন্নাই জেলার একটি আবাসিক অঞ্চল৷ এটি মূলত দক্ষিণ-পূর্ব চেন্নাইয়ের একটি লোকালয়৷ অতি সম্প্রতি ২০১১ খ্রিস্টাব্দের সেপ্টেম্বর মাসে এটিকে চেন্নাই জেলা ও বৃৃহত্তর চেন্নাই পুরসভার অন্তর্ভুক্ত করা হয়৷

জনতত্ত্ব
--------

২০০১ খ্রিস্টাব্দে ভারতের জনগণনা অনুযায়ী মাড়িবক্কম জনগণনা নগরের জনসংখ্যা ছিলো ১৪,৯৪০ জন, যার মধ্যে পুরুষ ৭,৬২১ ও নারী সংখ্যা ৭,৩১৯ জন তথা প্রতি হাজার পুরুষে নারী ৯৬০ জন৷ ছয় বৎসর অনূর্ধ্ব শিশু জনসংখ্যার ৮.৫৭ শতাংশ তথা ১,২৮০ জন, যেখানে শিশুপুত্র ৬১৫ ও শিশুকন্যা ৬৬৫৷ মোট সাক্ষরতারহার ৯৫.৯৪ শতাংশ, যেখানে পুরুষ সাক্ষরতার হার ৯৮.৩৪ শতাংশ ও নারী সাক্ষরতার হার ৯৩.৪০ শতাংশ৷

অবস্থান
-------

মাড়িবক্কমের উত্তর দিকে রয়েছে আদমবক্কম ও গিণ্ডি, উত্তর-পূর্ব দিকে বেলাচেরি ও আদিয়ার, পূর্ব দিকে পল্লীকরনাই, দক্ষিণ-পশ্চিম দিকে তাম্বরম, দক্ষিণ দিকে মেটবক্কম, পশ্চিম দিকে নঙ্গানলুর ও উত্তর-পশ্চিম দিকে রয়েছে সেন্ট থমাস মাউন্ট৷

তথ্যসূত্র
---------

1. ↑
2. ↑  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।
**রবিনা স্কট অ্যাডিস,** অর্ডার অব দ্য ব্রিটিশ এম্পায়ার, (১৯০০-১৯৮৬)  ছিলেন ব্রিটেনের প্রথম দিককার পেশাদার মনোচিকিৎসামূলক সমাজকর্মীদের মধ্যে একজন।

অ্যাডিস তাঁর জীবনের প্রথম থেকেই সমাজকর্মে আগ্রহী ছিলেন না। মূলত তিনি অক্সফোর্ড বিশ্ববিদ্যালয়ে ইতিহাস বিষয়ে পড়াশোনা করেছিলেন, তবে দু'বছর অধ্যয়নের পরেই অসুস্থতার কারণে তিনি পড়াশুনা কম করতে বাধ্য হয়েছিলেন। পরে ১৯৩১ সালে তিনি লন্ডন স্কুল অফ ইকোনমিক্সে যাওয়ার সিদ্ধান্ত নিয়েছিলেন যেখানে তিনি শিশুদের দিকনির্দেশনা সম্পর্কে আগ্রহী হয়ে ওঠেছিলেন এবং তাদের মানসিক স্বাস্থ্যবিষয়ক কোর্সে আবেদন করেছিলেন। তিনি ১৯৩৩ সালে মানসিক স্বাস্থ্য বিষয়ে স্নাতক হয়েছিলেন।

স্নাতক শেষ করার পরে অ্যাডিসের কর্মজীবনে বৈচিত্র্য এসেছিল। তিনি শিশুদের দিকনির্দেশনার কাজ শুরু করেছিলেন এবং তারপরে ন্যাশনাল অ্যাসোসিয়েশন ফর মেন্টাল হেলথের (পরে নাম বদলে *মাইন্ড* নামকরণ করা হয়েছিল) সাথে কাজ করেছিলেন, সেখান থেকে তিনি ১৯৬৫ সালে অবসর নিয়েছিলেন। ১৯৬০ সালে তিনি মাইন্ডের ডেপুটি জেনারেল সেক্রেটারি হয়েছিলেন এবং পরবর্তীতে ১৯৭৯ সালে তিনি অভিজ্ঞতা ভসকলের সাথে ভাগ করে নেওয়ার জন্য *চাইল্ড গাইডেন্স ট্রাস্ট* প্রতিষ্ঠা করেছিলেন।

প্রারম্ভিক জীবন
---------------

স্যার চার্লস এবং লেডি অ্যাডিসের (*ওরফে* এলিজাবেথ জেন ম্যাকআইস্যাক) তেরো সন্তানের মধ্যে অ্যাডিস ছিলেন চতুর্থ।  পরিবারটি সাসেক্সের ফ্র্যান্টের উডসাইডে রাষ্ট্রীয় জমিতে বসবাস করত।

তাঁর ভাইদের একজন স্যার জন ম্যানসফিল্ড অ্যাডিস পরবর্তী জীবনে একজন কূটনীতিক হয়েছিলেন।

শিক্ষাজীবন
----------

অসুস্থতার কারণে পড়াশোনা বন্ধ করার আগে অ্যাডিস দুই বছর ইতিহাস বিষয়ে অক্সফোর্ড বিশ্ববিদ্যালয়ে পড়াশোনা করছিলেন। তবুও তিনি পরবর্তীকালে ব্রিটিশ দ্বীপপুঞ্জের অপরাসায়নিক পাণ্ডুলিপিগুলো তালিকাভুক্ত করতে অধ্যাপক চার্লস ওয়ালি-সিঙ্গারের সাথে পাঁচ বছর কাজ করেছিলেন। ওই সময়ের পরে তিনি সিদ্ধান্ত নিয়েছিলেন যে তিনি পাণ্ডুলিপি নিয়ে কাজ চালিয়ে যেতে চান না, তাই তিনি পড়াশোনা এবং শিশু মনোবিজ্ঞানে নিয়ে কাজ করার জন্য লন্ডন স্কুল অফ ইকোনমিক্সে যোগ দিয়েছিলেন। ১৯৩৩ সালে তিনি এই কোর্স থেকে স্নাতক ডিগ্রি অর্জন করেছিলেন।

তথ্যসূত্র
---------

1. 1 2  "Robina Addis"। *wellcomelibrary.org*। সংগ্রহের তারিখ ২০১৬-১১-১৫।
2. ↑  Townend, Peter (১৯৬৫–১৯৭২)। *Burke's Genealogical and Heraldic History of the Landed Gentry*। Burke's Peerage Ltd। আইএসবিএন 9781148282930।
3. ↑  "Addis, Sir Charles Stewart (1861–1945), banker and government adviser"। *অক্সফোর্ড ডিকশনারি অব ন্যাশনাল বায়োগ্রাফি* (অনলাইন সংস্করণ)। অক্সফোর্ড বিশ্ববিদ্যালয় প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (সাবস্ক্রিপশন বা যুক্তরাজ্যের গণগ্রন্থাগারের সদস্যপদ প্রয়োজন।)

বহিঃসংযোগ
---------

* ওয়ার্ল্ডক্যাট
এটি গ্রেগরীয় বর্ষপঞ্জী অনুযায়ী ৩১০-এর দশক। এটি শুরু হয়েছে ১লা জানুয়ারি, ৩১০ থেকে এবং শেষ হয়েছে ৩১ ডিসেম্বর, ৩১৯ তারিখে।

ঘটনা
----

### ৩১০

এই অনুচ্ছেদটি ৩১০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩১১

এই অনুচ্ছেদটি ৩১১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩১২

এই অনুচ্ছেদটি ৩১২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩১৩

এই অনুচ্ছেদটি ৩১৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩১৪

এই অনুচ্ছেদটি ৩১৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩১৫

এই অনুচ্ছেদটি ৩১৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩১৬

এই অনুচ্ছেদটি ৩১৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩১৭

এই অনুচ্ছেদটি ৩১৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩১৮

এই অনুচ্ছেদটি ৩১৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ৩১৯

এই অনুচ্ছেদটি ৩১৯ থেকে অন্তর্ভুক্ত করা। (সম্পাদনা | ইতিহাস)
* ঘটোৎকচগুপ্তের মৃত্যুর পর প্রথম চন্দ্রগুপ্ত মহারাজাধিরাজ উপাধি গ্রহণ করে সিংহাসনে আসীন হন।
**লক্ষ্মী পোরুরি-মদন** (জন্ম ৯ই নভেম্বর, ১৯৭২) হলেনএকজন অবসরপ্রাপ্ত আমেরিকান পেশাদার টেনিস খেলোয়াড় এবং আধুনিক যুগে ডব্লিউটিএ ট্যুরে পেশাদার টেনিস খেলা প্রথম ভারতীয়-আমেরিকান মহিলা।[]

পোরুরি ভারতের গুন্টুরে জন্মগ্রহণ করেন এবং সেন্ট্রাল ক্যালিফোর্নিয়ায় বড় হয়ে ওঠেন, যেখানে খুব অল্প বয়স থেকেই তিনি একজন বিস্ময়কর টেনিস ব্যক্তি হিসেবে পরিচিত ছিলেন। ১৯৮৬ সালে, তিনি ফাইনালে মনিকা সেলসকে হারিয়ে অরেঞ্জ বোল জিতেছিলেন। ১৫ বছর বয়সে, তিনি তাঁর প্রথম ইউএস ওপেন খেলেন যেখানে তিনি ২য় রাউন্ডে ক্যাটেরিনা মালিভার কাছে হেরে যান। তিনি ১৯৯০ থেকে ১৯৯৪ সাল পর্যন্ত একটি সম্পূর্ণ অ্যাথলেটিক স্কলারশিপে স্ট্যানফোর্ড বিশ্ববিদ্যালয়ে যোগ দেন, যেখানে তিনি চারবারের অল-আমেরিকান অ্যাথলেট, ১৯৯৪ সালের প্লেয়ার অফ দ্য ইয়ার, এবং দেশের শীর্ষস্থানীয় মহিলা কলেজিয়েট টেনিস খেলোয়াড় ছিলেন।

শিক্ষাগত জীবন
-------------

স্ট্যানফোর্ড থেকে স্নাতক হওয়ার পর, পোরুরি বেশ কয়েক বছর পেশাদার টেনিস খেলেন। পেশাদার টেনিস থেকে অবসর নেওয়ার পর, তিনি বোস্টন, এমএ-তে এক বছর ইংরেজি শেখান। তিনি তারপরে কানাডার ম্যাকগিল বিশ্ববিদ্যালয়ে পড়াশোনা করেন, যেখানে তিনি নিজের এমবিএ ডিগ্রী লাভ করেন। তিনি ২০০৪ সালে ক্যালিফোর্নিয়ায় ফিরে আসার আগে দুই বছর ওয়াল স্ট্রিটে কাজ করেছিলেন।[]

ব্যক্তিগত জীবন
--------------

লক্ষ্মী পোরুরি বিয়ে করেছেন অজয় মদনকে, যিনি একজন কর্পোরেট এবং নিরাপত্তা বিষয়ক আইনজীবী। ২০১৫ সাল অনুযায়ী, তিনি তাঁর স্বামী অজয় মদন এবং কন্যার সাথে আমেরিকা যুক্তরাষ্ট্রের টেক্সাসের অস্টিন শহরে থাকেন।

তথ্যসূত্র
---------

1. ↑  "Salazar, Poruri Win Tennis Titles", *Miami Herald*, December 24, 1986. Retrieved May 19, 2010.
2. ↑  "Women's Tennis"  ওয়েব্যাক মেশিনে আর্কাইভকৃত ২০১২-০১-১০ তারিখে, Stanford Official Athletic Site. Retrieved May 19, 2010.
3. ↑  "Indian Americans: A New Generation Comes of Age"  ওয়েব্যাক মেশিনে আর্কাইভকৃত ১৫ অক্টোবর ২০১৯ তারিখে, Stanford News Service. Retrieved May 7, 2012.

বহিঃসংযোগ
---------

* মহিলাদের টেনিস অ্যাসোসিয়েশনে লক্ষ্মী পোরুরি(ইংরেজি)
* আন্তর্জাতিক টেনিস ফেডারেশনে লক্ষ্মী পোরুরি (ইংরেজি)
**চলনবিল ঘোড়দৌড়** একটি বার্ষিক ঘোড়দৌড় প্রতিযোগিতা যা, বাংলাদেশের চলন বিল অঞ্চলের পাবনা, নাটোর, সিরাজগঞ্জ, বগুড়া, এবং নওগাঁ জেলায় হয়ে থাকে।

ইতিহাস
------

যদিও এই অঞ্চলে উত্সবগুলি আসলে কোনও সূত্রপাত হয়নি, তবে স্থানীয়রা নিয়মিত বৈশাখে এটি আয়োজন করে। জনগণ চলন বিলের অন্তর্গত নোতাবাড়িয়া গ্রামে প্রতি বছর ঐতিহ্যবাহী ঘোড়দৌড়ের প্রতিযোগিতার আয়োজন। এটি চাটমোহর উপজেলা ভুক্ত । চলনবিল অঞ্চলের বিভিন্ন জেলার ঘোড়া মালিক প্রতি বছর এই প্রতিযোগিতায় অংশগ্রহণ করেন। 

নাটোরের জমিদারগণ প্রধানত দিঘাপতিয়া রাজ পরিবার জাতিগতভাবে পৃষ্ঠপোষকতা করত। বর্তমানে এটি স্থানীয় মানুষের জন্য ঐতিহ্য একটি ব্যাপার। একজন ঘোড়দৌড়বীদ জানান"এটা আমার পরিবারের উত্তরাধিকারী গর্ব যে আমি, আমার পিতা এবং দাদা ঘোড়দৌড়ের প্রতিযোগিতায় অংশগ্রহণ করেছিলেন। আমি আশা করি আমার পরের প্রজন্ম ঐতিহ্যকে জীবিত রাখবে "।

### ঘটনা

তথ্যসূত্র
---------

1. ↑  Pabna Correspondent (মে ৩, ২০০৮)। "Traditional horse race in Pabna"। *Daily Star*। সংগ্রহের তারিখ ১২ জুন ২০১২।
2. ↑  নাজিমউদ্দীন আহমেদ (২০১২)। "দিঘাপতিয়া রাজ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
**গ্রেফতারি পরোয়ানা** হলো রাষ্ট্রের পক্ষে একজন বিচারক বা ম্যাজিস্ট্রেট দ্বারা জারি করা একটি পরোয়ানা, যা একজন ব্যক্তিকে গ্রেফতার অথবা একজন ব্যক্তির সম্পত্তি অনুসন্ধান এবং বাজেয়াপ্ত করার অনুমোদন দেয়।

কানাডা
------

গ্রেফতারি পরোয়ানা ফৌজদারি কোডের অধীনে বিচারক বা শান্তির বিচারক দ্বারা জারি করা হয়।

একবার ফরমানি জারি হয়ে গেলে, কোডের ধারা ২৯-এর প্রয়োজন হয় যে গ্রেপ্তারকারী অফিসারকে অবশ্যই ওয়ারেন্টের অস্তিত্বের অভিযুক্তকে নোটিশ দিতে হবে, এর কারণ জানাতে হবে এবং অনুরোধ করা হলে তা উপস্থাপন করতে হবে, যদি এটি করা সম্ভব হয়।

চেক প্রজাতন্ত্র
---------------

 চেক প্রজাতন্ত্রে, আদালতকে অবিলম্বে গ্রেফতারকারীর কথা শুনতে হবে এবং ২৪ ঘন্টার মধ্যে হয় রিমান্ডের আদেশ দিতে হবে বা তাকে মুক্তি দিতে হবে।
চেক আদালত গ্রেফতারি পরোয়ানা জারি করতে পারে যখন একজন অভিযুক্ত ব্যক্তিকে তলব করা বা জিজ্ঞাসাবাদের জন্য আনা সম্ভব হয় না এবং একই সাথে আটকের কারণ থাকে। যেমন 

অর্থাৎ উদ্বেহয় গ যে অভিযুক্ত ব্যক্তি হতোয় পালিয়ে যাবেআইনি , প্রক্রিয়ায় হস্তক্ষেপ করবে বে অপরাধমূলক কার্যকলাপে যুক্ত হবে।

জার্মানি
--------

ফেডারেল রিপাবলিক অফ জার্মানির মৌলিক আইন দ্বারা সংজ্ঞায়িত কিছু শর্তে একজন ব্যক্তিকে আটক করার অনুমতি দেওয়া হয় ( জার্মান: *Grundgesetz für die Bundesrepublik Deutschland* ) অনুচ্ছেদ ১০৪ (স্বাধীনতা থেকে বঞ্চিত), মৌলিক আইন নির্ধারণ করে যে শুধুমাত্র একজন *হাফট্রিক্টার* ("গ্রেপ্তার বিচারক") ৪৮ ঘণ্টার বেশি বন্দিত্বের আদেশ দিতে পারেন। 

### স্কটল্যান্ড

স্কটল্যান্ডে, কোনো আসামি আদালতে হাজির হতে ব্যর্থ হলে *গ্রেফতারের পরোয়ানা* জারি করা হতে পারে। 

### উত্তর আয়ারল্যান্ড

উত্তর আয়ারল্যান্ডে গ্রেফতারি পরোয়ানা সাধারণত একজন ম্যাজিস্ট্রেট দ্বারা জারি করা হয়।

যুক্তরাষ্ট্র
------------

আরো দেখুন
---------

* ইন্টারপোল পদ্ধতি

তথ্যসূত্র
---------

1. ↑  Czech National Council। "Criminal Procedural Code of the Czech Republic, §69(1)" (চেক ভাষায়)। ৭ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০১২।
2. ↑  "Criminal Procedure (Scotland) Act 1995"। সংগ্রহের তারিখ ৩০ জানুয়ারি ২০১৫।

* ফৌজদারি বিচার: ফ্রাঙ্ক শ্যামলেগারের *একটি সংক্ষিপ্ত ভূমিকা* (2002)

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি
* চেক প্রজাতন্ত্র

 |
২০১৭ সালের অক্টোবর মাসে আয়োজিত হেল ইন এ সেল অনুষ্ঠানে ব্যবহৃত হেল ইন এ সেল কাঠামো
**হেল ইন এ সেল** হচ্ছে একটি পেশাদারি কুস্তি খাঁচা-ভিত্তিক ম্যাচ, যা ১৯৯৭ সালে ওয়ার্ল্ড রেসলিং ফেডারেশনে (ডাব্লিউডাব্লিউএফ, বর্তমানে ডাব্লিউডাব্লিউই) শুরু হয়েছিল। এটি একটি বৃহৎ খাঁচার মতো কাঠামো, খোলা বুনা স্টিলের জাল এবং চেইন বিশিষ্ট বেড়া দিয়ে তৈরি একটি পাঁচ-পার্শ্বযুক্ত কিউবয়েড, যা রিং এবং রিংসাইডের অঞ্চলটিকে সংযুক্ত করে। স্টিলের খাঁচা ম্যাচের নিয়মে বিপরীতে, কেবলমাত্র রিংয়ে পিনফল বা সাবমিশনের মাধ্যমে সাধারণত জয়ের ফল পাওয়া যায় (যদিও ট্রিপল এইচ ক্রিস জেরিকো সেলের শীর্ষে পিন করার মাধ্যমে জাজমেন্ট ডের একটি সেল ম্যাচে জয়লাভ করেছিলেন)।

মূল খাঁচাটি ১৬ ফু (৪.৯ মি) উঁচু এবং ওজন দুই টনেরও বেশি ছিল, তবে এরপরে ২০ ফু (৬.১ মি) এবং পাঁচ টনের আরও শক্তিশালী সংস্করণ দ্বারা এটিকে প্রতিস্থাপন করা হয়েছিল। প্রথম ম্যাচটি ১৯৯৭ সালের অক্টোবর মাসে ব্যাড ব্লাডে অনুষ্ঠিত হয়েছিল এবং এর পর থেকে মোট ৪২টি (২০১৯ সালের শেষ পর্যন্ত) হেল ইন এ সেল ম্যাচ আয়োজিত হয়েছে। এই ম্যাচের ধরন অনুসারে ২০০৯ সালে ডাব্লিউডাব্লিউই একই নামে একটি প্রতি-দর্শনে-প্রতিশোধ অনুষ্ঠান শুরু করেছিল। এই অনুষ্ঠানটি প্রতি বছরের অক্টোবর মাসেএবং কখনও কখনও সেপ্টেম্বর মাসে অনুষ্ঠিত হয়। এই অনুষ্ঠানটিতে সাধারণত একই কার্ডে একটি থেকে তিনটি হেল ইন এ সেল ম্যাচ হয়ে থাকে।

আরও দেখুন
---------

* এলিমিনেশন চেম্বার

তথ্যসূত্র
---------

1. ↑  "This Day in History: WWE's First-Ever Hell in a Cell Match"। Bleacher Report। সংগ্রহের তারিখ ২০২০-০৪-১৯।

বহিঃসংযোগ
---------

* প্রাতিষ্ঠানিক ওয়েবসাইট
**মুরাদি মসজিদ** (আলবেনীয়: Xhamia e Muradies) বা **লিড মসজিদ** (Xhamia e Plumbit) হল আলবেনিয়ার একটি ইসলামি সাংস্কৃতিক স্মৃতিস্তম্ভ, যা ভলোরে অবস্থিত। মসজিদটি ১৫৩৭ সালে সুলতান সুলাইমানের শাসনামলে বিখ্যাত উসমানীয় তুর্কি স্থপতি মিমার সিনান দ্বারা নির্মিত হয়েছিল। মসজিদটি ভ্লোরা শহরের কেন্দ্রস্থলে একটি চত্বরে অবস্থিত। এর চারপাশ রাস্তা দিয়ে ঘেরা। এটি *সাদিক জোতাজের* পশ্চিমে, *লেফ সাল্লাটার* দক্ষিণে এবং *পাপা ক্রিস্টো নেগোভানি* রাস্তার পূর্বে অবস্থিত। ১৫৪২ খ্রিস্টাব্দে মসজিদটির নির্মাণ কাজ সম্পন্ন হয়।

কাঠামো
------

কাঠামোটি মূল ভবন ও মিনার নিয়ে গঠিত। ভবনটি ১০ থেকে ১১ বর্গমিটার এবং মিনারটির দৈর্ঘ্য ১৮ মিটার। অতীতে, এখানে একটি চত্বর ছিল যা পরে ধ্বংস করা হয়। মসজিদটিতে একটি গম্ভুজ, বহুভুজ আকারের ভিত্তি, খিলানযুক্ত জানালা রয়েছে। এর দেয়াল ধ্রুপদী ত্রিভুজাকারের। মুরাদি মসজিদের দুধরনের রঙের ইটের স্তর দিয়ে তৈরি। মিনার তৈরিতে সাদা ছেনা পাথর ব্যবহার হয়। এতে নামাজ ঘর রয়েছে যা নির্মাণে ব্যবহৃত ইটগুলির গঠন, গুণমান, রঙের পাশাপাশি আকার এবং ক্রমগুলির মধ্যেও একটি বৈসাদৃশ্য রয়েছে। মসজিদের মিনারটি নির্মাণের জন্য বড় সাদা ছিদ্রযুক্ত পাথর ব্যবহৃত হয়েছে।

স্থপতি
------

```
বিশ্বাস করা হয় যে সাংস্কৃতিক স্মৃতিস্তম্ভটি আলবেনীয় স্থপতি মিমার সিনানি নকশা করেন। তিনি উসমানীয় সাম্রাজ্যের একজন নেতৃস্থানীয় মসজিদ নির্মাতা এবং ইস্তাম্বুলের বড় সুলেমানি মসজিদের প্রণেতা ছিলেন।
```

চিত্রশালা
---------

* মসজিদের সৌন্দর্য
* গম্বুজের অভ্যন্তরীণ দৃশ্য
* ১৯১৩ সালে ঐতিহাসিক মসজিদ

আরো দেখুন
---------

* আলবেনিয়ায় ইসলাম
* আলবেনিয়ার মসজিদের তালিকা

তথ্যসূত্র
---------

1. ↑  "Religious buildings with the "Culture Monument" status"। Republic of Albania National Committee for Cult। অক্টোবর ২৩, ২০১৩ তারিখে মূল থেকে আর্কাইভ করা। সংগ্রহের তারিখ অক্টোবর ২৮, ২০১০।
2. ↑  "Muradie Mosque | Archiqoo"। *archiqoo.com*। সংগ্রহের তারিখ ২০২২-০৪-১৭।
3. 1 2  "Muradie Mosque (Xhamia e Muradies) | Visit Albania"। সংগ্রহের তারিখ ২০২২-০৪-১৭। [*স্থায়ীভাবে অকার্যকর সংযোগ*]
**মাণসা রাজ্য** ছিলো ব্রিটিশ শাসিত ভারতে অবস্থিত একটি অ-তোপ সেলামী ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাত রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো মাণসা, যা বর্তমানে গুজরাত রাজ্যের গান্ধীনগর জেলায় অবস্থিত৷

ইতিহাস
------

আয়তনে ক্ষুদ্র হলেও ১৯৪৩ খ্রিস্টাব্দের ডিসেম্বর মাসে বরোদা রাজ্যে যুক্ত হওয়া ক্ষুদ্রতর রাজ্যগুলির বহির্ভুত ছিলো ও তুলনামূলক বৃহত্তর ছিলো এটি৷ রাজ্যটি ৬৫ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৮৯২ খ্রিস্টাব্দের জনগণনা অনুসারে এর জনসংখ্যা ছিলো ১৩২৯৯ জন৷ ১৯৪৭ খ্রিস্টাব্দে ভারতের স্বাধীনতা লাভের পর মাণসা রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাত প্রদেশ গঠন করলে পূর্বতন এই দেশীয় রাজ্যটি গুজরাত প্রদেশের অংশীভূত হয়।

### শাসকবর্গ

মাণসা দেশীয় রাজ্যের শাসকগণ রাওয়াল উপাধিতে ভূষিত হতেন৷

* সুরসিংজী
* ১২ জন উত্তরসূরী
* জোরাজসিংজী
* ভীমসিংজী
* .... – ১৮৮৬ রাজসিংজী ভীমসিংজী
* ১৮৮৬ – ১৮৮৯ কেশরীসিংজী ভীমসিংজী
* ১৮৮৯ – ১৯৩৪ তখতসিংজী কেশরীসিংজী
* ১৯৩৪ – ১৯৪৭ সজ্জনসিংজী তখতসিংজী

তথ্যসূত্র
---------

1. ↑  Imperial Gazetteer of India, v. 17, p. 384.
2. ↑  McLeod, John; *Sovereignty, power, control: politics in the States of Western India, 1916-1947;* Leiden u.a. 1999; আইএসবিএন ৯০-০৪-১১৩৪৩-৬; p. 160
3. ↑  Princely States of India
4. ↑  Wiki Source, *White Paper on Indian States (1950)/Part 4/Instrument of Accession* উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "VIJAYNAGAR"। ১৯ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৪।
6. ↑  "Indian Princely States K-Z"। *www.worldstatesmen.org*। সংগ্রহের তারিখ ২০১৯-০৮-১৭।
An annulus একটি অ্যানুলাস
 মামিকনের ভিজ্যুয়াল ক্যালকুলাস পদ্ধতির চিত্র দেখায় যে একই জ্যা দৈর্ঘ্যের দুটি চাকতির ক্ষেত্রগুলি ভিতরের এবং বাইরের ব্যাসার্ধ নির্বিশেষে একই। 
গাণিতিক ভাষায়, চাকতি হল দুটি সমকেন্দ্রিক বৃত্তের মধ্যবর্তী অঞ্চল। সাধারণ ভাষায়, এটি একটি রিং বা একটি বেসিনের মতো আকৃতি বিশিষ্ট জ্যামিতিক বস্তু।একে ইংরেজিতে "অ্যানুলাস" বলা হয়ে থাকে। "অ্যানুলাস'' শব্দটি ল্যাটিন শব্দ *অ্যানুলাস* বা *অ্যানুলাস* থেকে ধার করা হয়েছে যার অর্থ 'ছোট আংটি'।

টপোগণিতে চাকতি খোলা চোঙ (*S*1 × (0,1)) এবং ছিদ্রযুক্ত সমতল উভয়েরই সম-অবিচ্ছিন্ন চিত্র।

ক্ষেত্রফল
---------

ধরা যাক চাকতিটি দুটি বৃত্তের মাঝে অবস্থান করছে যাদের ব্যাসার্ধ যথাক্রমে R ও r, যেখানে R > r, তাহলে চাকতিটির ক্ষেত্রফল হবেঃ

{\displaystyle A=\pi R^{2}-\pi r^{2}=\pi \left(R^{2}-r^{2}\right).}
 জ্যা সূত্রের ফলস্বরূপ, প্রতিটি একক উত্তল নিয়মিত বহুভুজের বৃত্ত এবং বৃত্ত দ্বারা আবদ্ধ এলাকা হল π /4
একটি চাকতির ক্ষেত্রফল তার মধ্যস্থ দীর্ঘতম রেখাংশের দৈর্ঘ্য দ্বারা নির্ধারিত হয়, যা বড় বৃত্তটির জ্যা এবং ক্ষুদ্রত্তর বৃত্তের স্পর্শক, সহগামী চিত্রে যা 2*d* । যেহেতু এই রেখাটি ছোট বৃত্তের স্পর্শক এবং সেই বৃত্ত ব্যাসার্ধ স্পর্শকটির উপর লম্ব তাইপিথাগোরাসের উপপাদ্য ব্যবহার করে দেখানো যেতে পারে *d*, *r* এবং *R* হল একটি সমকোণী ত্রিভুজের বাহু, সুতরাং চাকতিটির ক্ষেত্রফল হবেঃ

{\displaystyle A=\pi \left(R^{2}-r^{2}\right)=\pi d^{2}.}
ক্ষেত্রফলটি ক্যালকুলাসের মাধ্যমেও পাওয়া যেতে পারে। চাকতিটিকে অসীম সংখ্যক শূণ্যসন্নিকর্ষী *dρ* প্রস্থ এবং 2π*ρ dρ* ক্ষেত্রফলযুক্ত চাকতিতে ভাগ করে *ρ* = *r* থেকে *ρ* = *R* পর্যন্ত সমাকলিত করলে আম্রা পাব:

{\displaystyle A=\int \_{r}^{R}\!\!2\pi \rho \,d\rho =\pi \left(R^{2}-r^{2}\right).}
চাকতির কোনো অংশে *θ* কোণ উৎপন্ন হলে এবং যদি সেই কোণকে রেডিয়ানে মাপা হয় তবে চাকতির ক্ষেত্রফল হবেঃ

{\displaystyle A={\frac {\theta }{2}}\left(R^{2}-r^{2}\right).}

জটিল গঠন
--------

জটিল বিশ্লেষণে জটিল সমতলে চাকতি বা জটিল বিশ্লেষণের ভাষায় ann(*a*; *r*, *R*) একটি উন্মুক্ত অঞ্চল যা কিনা

{\displaystyle r<|z-a|<R.}
দ্বারা চেনা যেতে পারে।

তথ্যসূত্র
---------

1. ↑  Haunsperger, Deanna; Kennedy, Stephen (২০০৬)। *The Edge of the Universe: Celebrating Ten Years of Math Horizons*। আইএসবিএন 9780883855553। সংগ্রহের তারিখ ৯ মে ২০১৭।
**মাতাইল্দ ইউসলে মাওরতুয়া** (জন্ম: ১৯৭২ - মৃত্যু: ২৪ নভেম্বর, ২০০৮) মাদ্রিদে জন্মগ্রহণকারী বিশিষ্ট স্পেনীয় প্রমিলা স্থপতি ছিলেন। প্রথম মহিলা হিসেবে স্পেনে স্থাপত্যকলায় সনদপ্রাপ্ত হন। ২০০৪ সালে তাকে প্রিমিও ন্যাশিওনাল দ্য আর্কুইটেকচুরা দ্য ইস্পানা (স্পেনের জাতীয় স্থাপত্য পুরস্কার) প্রদান করা হয়।

বিশিষ্ট আইনজীবী এনরিক সাঞ্জ ও তদ্বীয় পত্নী পুরা ইউসলে মাওরতোয়া লম্বেরার জ্যেষ্ঠা কন্যা ছিলেন তিনি। লাজ, মার্গারিটা ওয়াই কারম্যান ইউসলে তার বোন ছিলেন। মা পুরে মাওরতোয়া ফেদেরিকো গার্সিয়া লরকার প্রিয় বন্ধু ছিলেন। তিনি লিসিয়াম ক্লাবের দায়িত্বে ছিলেন ও থিয়েটার কোম্পানি আনফিস্তোরার প্রতিষ্ঠাতা ছিলেন।

ইনস্টিটুটো - এস্কুয়েলা থেকে তিনি তার বাক্কালরেট লাভ করেন। ১৯৩১ সালে মাদ্রিদ বিশ্ববিদ্যালয়ের অধীন আর্কিটেকচার বিদ্যালয়ে ভর্তি হন। সেখানে তিনি ফেদারেশিও ইউনিভারসিতারিয়া এস্কুলারের (এফইউই) সক্রিয় সদস্য ছিলেন তিনি। ইউসলে পড়াশোনায় দ্বৈত উত্তোরণ ঘটান। এরফলে নির্ধারিত সময়ের এক বছর পূর্বেই জুন, ১৯৩৬ সালে শিক্ষা কার্যক্রম সম্পন্ন করেছিলেন।

১০ জুলাই ন্যাশনাল হোটেলে আয়োজিত এক অনুষ্ঠানের মাধ্যমে স্পেনের প্রথম মহিলা হিসেবে স্থাপত্যকলায় স্নাতক ডিগ্রী লাভ করায় তার শুভানুধ্যায়ী ও বন্ধুরা তাকে সম্বর্ধনা দেয়। ঐ অনুষ্ঠানে তৎকালীন অন্তর্বর্তীকালীন মন্ত্রী আমোস সালভাদোর কারেরাস উপস্থিত ছিলেন। একই বছরে আগস্ট থেকে অক্টোবর (নভেম্বর) পর্যন্ত তিনি মাদ্রিদের মহিলা স্থপতিদের সংস্থার পরিচালনা পরিষদের সচিবের দায়িত্ব পালন করেন। এ সময়েই তার পরিবার ভ্যালেন্সিয়ায় স্থানান্তরিত হয়।

জানুয়ারি, ১৯৩৭ সালে মাদ্রিদে র সম্ভ্রান্ত পরিবারের সন্তান, বিশিষ্ট আইনজীবী ও কৃষি মন্ত্রণালয়ের কর্মকর্তা জোস রুইজ কাস্তিলোর সাথে পরিণয়সূত্রে আবদ্ধ হন তিনি। তার বাবা বিবলিওটিকা নুয়েভার স্বত্ত্বাধিকারী ছিলেন যা পরবর্তীকালে রুইজ মালিকানাস্বত্ত্ব লাভ করেন। তাদের সংসারে জোস এনরিক ও জাভিয়ের নামে দুই সন্তান ছিল।

১৯৯৮ সালে অ্যাসোসিয়াসিও লা মুজের কনস্ট্রায়ে ( ওম্যান বিল্ড অ্যাসোসিয়েশন) স্পেনের প্রথম স্নাতকধারী স্থপতি হিসেবে ইউসলেকে গণসম্বর্ধনা দেয়। দুই বছর পর স্পেনের প্রতিনিধি হিসেবে ভেনিস বাইনেলেতে যোগ দেন।

২৪ নভেম্বর, ২০০৮ তারিখে মাদ্রিদে তার দেহাবসান ঘটে।

তথ্যসূত্র
---------

1. ↑  Sánchez de Madariaga, Inés (২৬ নভেম্বর ২০০৮)। "Matilde Ucelay Maórtua, la primera arquitecta española - Obtuvo el Premio Nacional de Arquitectura 2004"। El Pais। সংগ্রহের তারিখ ২৫ অক্টোবর ২০১৫।

গ্রন্থপঞ্জি
-----------

* Sánchez de Madariaga, Inés (Dir). 2012. Matilde Ucelay Maórtua. Una vida en construcción. Premio Nacional de Arquitectura. Madrid: Ministerio de Fomento. আইএসবিএন ৯৭৮-৮৪-৪৯৮-০৯২০-০
* Sánchez de Madariaga, Inés (2010): "Amigos del alma. Matilde Ucelay y Félix Candela. La incautación del Colegio de Madrid y la represión de los arquitectos durante el franquismo", en del Cueto Ruiz-Funes, J.-I. (ed.) Félix Candela 1910-2010, Instituto Valenciano de Arte Moderno-Sociedad Estatal de conmemoraciones Culturales, pp. 121–138. আইএসবিএন ৯৭৮-৮৪-৯২৮২৭-৯৫-৪.
* Sánchez de Madariaga, Inés (2008): "El papel de las mujeres en la arquitectura y el urbanismo, de Matilde Ucelay a la primera generación universitaria en paridad", en Leboreiro, Marian (ed.), La arquitectura y el urbanismo desde la perspectiva de las arquitectas, Ministerio de Vivienda- ETSAM, Madrid, pp. 69–77. আইএসবিএন ৯৭৮-৮৪-৬৯১-৯১৬৮-২.

বহিঃসংযোগ
---------

* Documentos RNE - Matilde Ucelay, la primera arquitecta española - 14 mar 2009
**বড়হাতিয়া আদর্শ উচ্চ বিদ্যালয়** চট্টগ্রাম জেলার লোহাগাড়া উপজেলায় অবস্থিত। লোহাগাড়া উপজেলা পরিষদ থেকে ৮ কিলোমিটার দূরে বড়হাতিয়া ইউনিয়নে বিদ্যালয়টি অবস্থিত।

অবস্থান
-------

এটি চট্টগ্রাম জেলার লোহাগাড়া উপজেলার অন্তর্গত বড়হাতিয়া ইউনিয়ন এ অবস্থিত।

ইতিহাস
------

১৯৭৪ সালে প্রতিষ্ঠিত এ প্রতিষ্ঠানটিতে সহ-শিক্ষা ব্যবস্থা রয়েছে।

শ্রেণি, বিভাগ ও শাখা সমূহ
-------------------------

* ৬ষ্ঠ শ্রেণি ; শাখা - ক,খ
* ৭ম শ্রেণি ; শাখা - ক,খ
* ৮ম শ্রেণি ; শাখা - ক,খ
* ৯ম-১০ম শ্রেণি ; বিভাগ - বিজ্ঞান, মানবিক, ব্যবসায় শিক্ষা

ভর্তি
-----

এই বিদ্যালয়ে ৬ষ্ঠ থেকে ৯ম শ্রেণীতে ভর্তি কার্যক্রম সম্পন্ন হয়ে থাকে। সাধারণত জানুয়ারীতেই এই ভর্তি কার্যক্রম অনুষ্ঠিত হয়।

ইউনিফর্ম ড্রেস
--------------

* ছেলে: সাদা      ও কালো
* মেয়ে: গাঢ় নীল      ও সাদা

খেলাধুলা ও সহপাঠ্যকর্ম
----------------------

শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।

গবেষণাগার
---------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার, কৃষি ইত্যাদি বিষয়ে শিক্ষার্থীদের গবেষণার জন্য রয়েছে গবেষণাগার। এসব গবেষণাগারে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে সাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। সম্পূর্ণ বেসরকারি উদ্যোগে গ্রন্থাগারটি পরিচালিত হচ্ছে।

বিভিন্ন সাংস্কৃতিক কর্মকাণ্ড
----------------------------

বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্র-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ
---

* স্কাউট
* সততা সংঘ
* গার্লস গাইড

আরো দেখুন
---------

* বড়হাতিয়া ইউনিয়ন
* লোহাগাড়া উপজেলা

তথ্যসূত্র
---------

1. ↑  "উচ্চ বিদ্যালয় - বড়হাতিয়া ইউনিয়ন - বড়হাতিয়া ইউনিয়ন"। *brohatiaup.chittagong.gov.bd*। [*স্থায়ীভাবে অকার্যকর সংযোগ*]
2. ↑  "এক নজরে বড়হাতিয়া - বড়হাতিয়া ইউনিয়ন - বড়হাতিয়া ইউনিয়ন"। *brohatiaup.chittagong.gov.bd*। [*স্থায়ীভাবে অকার্যকর সংযোগ*]
**বড়ির বিয়ে** হল রাঢ়-বাংলার হিন্দু গৃহবধূদের মধ্যে প্রচলিত একটি পরম্পরাগত লৌকিক আচার-অনুষ্ঠান। অগ্রহায়ণ মাসের শুক্লপক্ষে নতুন ডালের বড়ি দেওয়াকে কেন্দ্র করে বাঙালি হিন্দুসমাজে এই রীতি পালিত হয়। ভারতের পশ্চিমবঙ্গের হাওড়া, হুগলি, মেদিনীপুর, উত্তর ও দক্ষিণ চব্বিশ পরগনায় এর প্রচলন আছে। স্থানবিশেষে এই বিয়েকে *বুড়োবুড়ির বিয়ে*ও বলা হয়ে থাকে।

বৈশিষ্ট্য
---------

রাঢ়-বঙ্গে অগ্রহায়ণ মাসের শুক্লপক্ষে নতুন ওঠা বিউলির ডাল ও চালকুমড়ো বেটে বড়ি দেওয়া শুরু হয়। এসময় বাড়ির সধবা মহিলাদের উপস্থিতিতে *বড়ি-বর* ও *কনে-বড়ি*র বিয়ে দেওয়া হয়।

প্রথমে ডাল ও চালকুমড়ো বেটে দুটো বড়ো আকারের বড়ি তৈরি করা হয় — এরা হল বিয়ের 'বর' ও 'কনে'। এছাড়া, আরও পাঁচটি বা সাতটি বড়ি দেওয়া হয় — এদেরকে 'এয়োস্ত্রী' হিসাবে চিহ্নিত করা হয়। এরপর একটা কুলোতে বর ও কনেকে মুখোমুখি বসিয়ে চারপাশে "এয়ো-বড়ি"দের গোল করে ঘিরে বসানো হয়; এবার বিয়ের সময়ে বর ও কনের মাথায় দূর্বাঘাস দিয়ে কনে ও এয়ো-বড়িদের মাথায় সিঁদুর পরানো হয়। এভাবে ধান-দূর্বা দিয়ে, শঙ্খধ্বনি ও উলুধ্বনি করে *বড়ির বিয়ে* সম্পন্ন হয়। বিয়ের অনুষ্ঠান সমাধা হয়ে গেলে কুলোতে আরও বড়ি দিয়ে রোদে শুকাতে দেওয়া হয়।

এই বিয়ে সুসম্পন্ন হলে তবেই সারাবছর ধরে বড়ি দেওয়া সম্ভব হবে, বর-বউয়ের সম্মিলিত উর্বরাশক্তির ফলেই পরবর্তী কালের শত শত বড়ি-সন্তানের জন্ম হবে — এই তাদের ঐতিহ্যগত বিশ্বাস। এই লৌকিক আচারের মধ্যে কৃষি ও উর্বরতা বৃদ্ধির সাদৃশ্যসূচক যাদুবিশ্বাস কাজ করে বলে মনে করা হয়। 
বিয়ের ছড়াও আগে প্রচলিত ছিল, তবে আধুনিক সময়ে এগুলি ক্রমে বিলুপ্তির পথে পৌঁছেছে।

তথ্যসূত্র
---------

1. 1 2  চক্রবর্তী, ড. বরুণকুমার সম্পাদিত (১৯৯৫)। *বঙ্গীয় লোকসংস্কৃতিকোষ*। কলকাতা: অপর্ণা বুক ডিস্ট্রিবিউটার্স। পৃষ্ঠা ২৫৭–২৫৮। আইএসবিএন 81-86036-13-X।

বহিঃসংযোগ
---------
**সোমেশচন্দ্র বসু** (২ অক্টোবর ১৮৮৮ - ১১ জানুয়ারি ১৯৫৫) ছিলেন একজন বাঙালি গণিতশাস্ত্রবিদ। মানস অঙ্কে তার আন্তর্জাতিক খ্যাতি ছিল। প্রবাসী পত্রিকা একসময় তাকে **পৃথিবীর সর্বশ্রেষ্ঠ গণিতবেত্তা** আখ্যা দিয়েছিল।

শিক্ষা
------

সোমেশচন্দ্র ১৮৮৮ ঢাকায় জন্মগ্রহণ করেন। পিতার নাম ছিল উমেশচন্দ্র বসু। ১৯০৬ খ্রিষ্টাব্দে ঢাকা কলেজিয়েট স্কুল থেকে এন্ট্রান্স পাশ করেন এবং ১৯০৮ খ্রিষ্টাব্দে ঢাকা জগন্নাথ কলেজে এফ.এ পর্যন্ত পড়েন। এর পরে একাউন্টেন্টসশীপ পাশ করে মানসিক গণনার চর্চা শুরু করেন নিজে নিজে।

গণিতবিদ
-------

মানসিক গননাশক্তির অদ্ভুত ক্ষমতা ছিল তার। মুখে মুখে অত্যন্ত দ্রুত জটিল অঙ্ক কষে ফেলতে পারতেন তিনি। ১৯১২ খ্রিষ্টাব্দে প্রথম কলকাতার প্রেসিডেন্সি কলেজে (বিশ্ববিদ্যালয়) তার এই বিস্ময়কর গননাশক্তির পরিচয় দেন। ৩০ মে ১৯২২ এ ইংল্যান্ড, ২১ সেপ্টেম্বর আমেরিকা ও ২৮ সেপ্টেম্বর কানাডার কুইবেক সিটিতে যান। এই সময় তাকে বাঙালি বিপ্লবী সন্দেহে পুলিশ গ্রেপ্তার করে ও বন্দী রাখে। ৪৫ দিন পরে মুক্তি পেয়ে আমেরিকা ও পৃথিবীর বিভিন্ন দেশে মানসিক গণনার প্রদর্শন করে আন্তর্জাতিক খ্যাতিলাভ করেছিলেন। ১৯২৪ খ্রিষ্টাব্দে কলকাতায় ফিরে আসেন।

লেখা
----

গণিতশাস্ত্র বিষয়ে তার রচিত কতগুলি পাঠ্যপুস্তক আছে।

তথ্যসূত্র
---------

1. ↑   সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৮৩৩,৮৩৪, আইএসবিএন ৯৭৮-৮১-৭৯৫৫-১৩৫-৬
2. 1 2  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ৬০৬।
3. ↑  দীনেশচন্দ্র সেন। "বৃহৎ বঙ্গ (দ্বিতীয় খণ্ড)"। উইকিসংকলন। সংগ্রহের তারিখ ২১ ডিসেম্বর ২০১৭।
4. ↑  তৃতীয় খন্ড, প্রবীর ঘোষ। *অলৌকিক নয় লৌকিক*। কলকাতা: দেজ পাবলিশিং। পৃষ্ঠা ২৫৬।
5. ↑  Satya Sen (১৯২৬)। *Great Mathematical Prodigy Somesh Chandra Bose*। Indian Review Volume XXVII, Issue 11,।
মাট্টা চাল
কেরালা মাট্টা চাল/পালক্কাদান মাট্টা চাল
**রোজমাট্টা চাল** (**পলককদন/কেরাল মাট্টা ভাত** বা **কাজে ভাত** নামেও পরিচিত) ভারতের কেরালার পালক্কাদ জেলায় জন্মানো একটি দেশি জাতের চাল। এটি তার খাঁটিতা এবং স্বাস্থ্য সুবিধার জন্য পরিচিত। এটি কেরালা এবং উপকূলীয় কর্ণাটক ভারত ও শ্রীলঙ্কায় জনপ্রিয় যেখানে এটি নিয়মিত ভিত্তিতে আইডল, অ্যাপম এবং সরল ধানের জন্য ব্যবহৃত হয়; এটি বাদামি ধান থেকে আলাদা। রেড মট্টার শক্তিশালী এবং মজাদার স্বাদ এটিকে ভেড়ার বাচ্চা, গো-মাংস বা গেমের মাংসের সাথে উপযুক্ত করে তোলে।

উৎস
---

পালককদন মট্টা ভাত ভারতের ছোলা ও চেরা রাজবংশের রাজপরিবারগুলির পছন্দ ছিল। সমাজের দরিদ্র শ্রেণীর এতে অ্যাক্সেস ছিল না কারণ তখন এই জাতটি খুব ব্যয়বহুল হিসাবে বিবেচিত হত। কেরাল মাট্টা ভাত তার সমৃদ্ধ এবং অনন্য স্বাদের কারণে ঐতিহাসিকভাবে জনপ্রিয়। এটি ভাত-স্ন্যাক্সের প্রস্তুতি হিসাবে ব্যবহার করা হয় যেমন কোঁদত্তম, মুরুক্কু ইত্যাদি। শ্রী দ্বারা রচিত কেরলের ভাত রচনায় চুন্নিলা মাতার উল্লেখ পাওয়া যায়। পি.সি. সাহাদেওয়ান এবং কেরালা সরকার ১৯৬৬ সালে প্রকাশ করেছিলেন। ধানটি তিরুক্কুরালের মতো তামিল ক্লাসিকগুলিতে উল্লেখ করা হয়। চেরা / চোল রাজ্যের দিনগুলিতে ভাতকে একটি রাজকীয় খাদ্য হিসাবে বিবেচনা করা হত। শ্রমজীবী ​​শ্রেণীরা সাধারণত চামা খায় (সিরিয়ালের একটি নিকৃষ্ট জাত)।

চাষাবাদ এবং বাণিজ্য
-------------------

কেরালার মাট্টা চাল দক্ষিণ ভারতের কেরালা এবং কর্ণাটকে জন্মে। মট্টা চাল কেরালার কৃষকদের এক হাজার টাকা প্রিমিয়াম দেয় ৫০০ কেজি ধানের জন্য ৩০০ টাকা। ২০১২ সালের ফেব্রুয়ারিতে মট্টা চাল রফতানিতে তিন বছরের নিষেধাজ্ঞাকে আংশিকভাবে প্রত্যাহার করা হয়েছিল, যাতে ২০১১ সালে ২৫,০০০ টন রফতানি করা যায়। কেরালার পলক্কাদ জেলার ঘন কালো তুলা মাটিতে পালককদন মত্ত ধানের চাষ হয়। যে ধরনের মাটিতে এটি চাষ করা হয় তার কারণে ধানের পৃথক পার্থিব স্বাদ থাকে। এই ধানের ক্ষেতকে 'পুন্থালপদম' বলা হয় এবং মাটিতে প্রচুর পরিমাণে মাটি এবং পলি রয়েছে। এই গুণগুলির কারণে, এই জাতীয় ধানের ক্ষেতগুলি আরও বেশি জল ধরে রাখতে পারে।

আরও দেখুন
---------

* সাধ্যা - কেরাল খাবারের মাঝে মাঝে একটি মাতলা ভাত ব্যবহার করে তৈরি খাবার
* নানজানগুদ কলা
* কুরগ কমলা
* কুরগ সবুজ এলাচ

তথ্যসূত্র
---------

1. ↑  "Mahanandi » Rosematta rice and dal"। ২০২০-০১-১৫ তারিখে মূল থেকে আর্কাইভ করা। সংগ্রহের তারিখ ২০২১-০৩-০৭।
2. ↑  Tiwari, Nimisha (১৯ জুলাই ২০১৮)। "Flavours of India: Here's a look at a plethora of dishes that make festivals fun"। *The Economic Times*। সংগ্রহের তারিখ ২০ সেপ্টেম্বর ২০১৮।

| * দে
* স
ধানের বৈচিত্র্য |
| --- |
| ধানের বৈচিত্রের তালিকা |
| 
আম্বেমোহর চাল **·** 
Arborio **·** 
সুগন্ধী চাল **·** 
বাসমতী **·** 
Bhutanese red rice **·** 
কালো চাল **·** 
Bora saul **·** 
Brown rice **·** 
Calrose rice **·** 
Camargue red rice **·** 
Carnaroli **·** 
Champa **·** 
Dubraj **·** 
Flattened rice **·** 
চটচটে চাল **·** 
সোনালী চাল **·** 
Germinated brown rice (Hatsuga genmai) **·** 
Hybrid rice **·** 
Instant rice **·** 
Japanese rice **·** 
Jasmati **·** 
Jasmine **·** 
Koshihikari **·** 
Matta rice **·** 
Molakolukulu **·** 
Nàng Thơm Chợ Đào **·** 
Navara **·** 
নিউ রাইস ফর আফ্রিকা **·** 
Nishiki rice **·** 
সিদ্ধ চাল **·** 
Patna rice **·** 
Perennial rice **·** 
Pokkali **·** 
Ponni Rice **·** 
Pusa 1121 Rice **·** 
Red Cargo **·** 
Samba **·** 
Sasanishiki **·** 
Semi-dwarf IR36 **·** 
Sona Masuri **·** 
Weedy rice **·** 
Wehani **·** 
White rice **·** 
Yamada Nishiki
 |
**৯ পদাতিক ডিভিশন** হচ্ছে বাংলাদেশ সেনাবাহিনীর একটি দল। এটা ঢাকা জেলার সাভারে অবস্থিত। এটা বাংলাদেশ সেনাবাহিনীর সর্বপ্রথম পদাতিক ডিভিশন। এই ডিভিশনটি বাংলাদেশের সবথেকে গুরুত্বপূর্ণ একটি দল যা দেশটির রাজধানী শহর ঢাকার নিরাপত্তা বিধানে নিয়োজিত।

ইতিহাস
------

৯ পদাতিক ডিভিশন বাংলাদেশ সেনাবাহিনীর সর্বপ্রথম ডিভিশন হিসেবে ঢাকা সেনানিবাস এলাকায় ১৯৭৫ সালের নভেম্বরে যাত্রা শুরু করে। এই ডিভিশনটি মেজর জেনারেল মীর শওকত আলীর নেতৃত্বে ঢাকার শেরে-বাংলা নগর এলাকায় এটার প্রধান কার্যালয় নিয়ে প্রতিষ্ঠিত হয়। শুরুতে এই ডিভিশনের অধীনে ৭৭ পদাতিক ব্রিগেড, ৮১ পদাতিক ব্রিগেড এবং ২৯ ইস্ট বেঙ্গল রেজিমেন্ট পরিচালিত হত। ঐসময়ে, ৯ ইস্ট বেঙ্গল রেজিমেন্ট, ১৩ ইস্ট বেঙ্গল রেজিমেন্ট এবং ২৮ ইস্ট বেঙ্গল রেজিমেন্ট ৭৭ পদাতিক ব্রিগেডের সাথে ছিল এবং ৮ ইস্ট বেঙ্গল রেজিমেন্ট, ১১ ইস্ট বেঙ্গল রেজিমেন্ট এবং ২৭ ইস্ট বেঙ্গল রেজিমেন্ট নিয়ে ৮১ পদাতিক ব্রিগেড গঠন করা হয়েছিল। ২২ মার্চ ১৯৭৬ সালে ৯ আর্টিলারি ব্রিগেড সমেত এই ডিভিশনটি তার সাংগঠনিক কাঠামো পূর্ণাঙ্গ করে।

১৯৮৪ সালের ৩১ মে, এর স্থায়ী প্রধান কার্যালয় সাভার সেনানিবাসে স্থানান্তর করা হয়। ১ সেপ্টেম্বর ১৯৮৪-তে, এই ডিভিশনের অধীনে ৩০৯ পদাতিক ব্রিগেড প্রতিষ্ঠা করা হয় এবং ১৯৯২ সালের ৩০ জুন ৭১ পদাতিক ব্রিগেড এটার সাথে যুক্ত করা হয়। ঐসময়ে, সাভার সেনানিবাস, ঘাটাইল সেনানিবাস এবং ময়মনসিংহ সেনানিবাস ৯ পদাতিক ডিভিশনের আওতায় ছিল তবে ১লা জুন ১৯৯২ সালে ঘাটাইল এবং ময়মনসিংহ সেনানিবাসকে, ৩০৯ পদাতিক ব্রিগেড এবং ৭৭ পদাতিক ব্রিগেডের সাথে তৎকালীন নবগঠিত ১৯ পদাতিক ডিভিশনের সাথে যুক্ত করা হয়।

পদ্মা সেতুর নির্মাণকাজের সময় নিরাপত্তা ও সহায়তা প্রদানের লক্ষে ২০ সেপ্টেম্বর ২০১৩-এ ৯৯ কম্পোজিট ব্রিগেডকে সংযুক্ত করে ৫৮ ইস্ট বেঙ্গল রেজিমেন্ট, ৩৪ বাংলাদেশ পদাতিক রেজিমেন্ট এবং ২০ ইঞ্জিনিয়ারিং কনস্ট্রাকশন ব্যাটালিয়ন গঠন করা হয়।

গঠন
---

এই ডিভিশনের অধীনে দুটি পদাতিক ব্রিগেড নিযুক্ত, একটি আর্টিলারি ব্রিগেড এবং একটি কম্পোজিট ব্রিগেড নিযুক্ত। মেজর জেনারেল মোহাম্মদ শাহীনুল হক হলেন এই ডিভিশনের বর্তমান কম্যান্ডার।

**যুদ্ধা সৈনিক**

* রেজিমেন্ট আর্টিলারি
	+ ৯ আর্টিলারি ব্রিগেড
* পদাতিক:
	+ ৭১ পদাতিক ব্রিগেড
	+ ৮১ পদাতিক ব্রিগেড

**কমব্যাট সাপোর্ট**

* সামরিক প্রকৌশলী
	+ ২০ ইঞ্জিনিয়ারিং কনস্ট্রাকশন ব্যাটালিয়ন

তথ্যসূত্র
---------

1. ↑  "PM inaugurates new composite brigade for Padma bridge"। Dhaka Tribune। ২০১৩-০৯-২০। ২০১৭-০২-১৯ তারিখে মূল থেকে আর্কাইভ করা। সংগ্রহের তারিখ ২০১৭-০২-১৮।
2. ↑  Editor (২০২১-০৭-০৭)। "৯ম পদাতিক ডিভিশনের জিওসি মেজর জেনারেল মোহাম্মদ শাহীনুল হকের সঙ্গে নারায়ণগঞ্জের ডিসি-এসপির মতবিনিময়"। *Bdfinancialnews24.com - দেশ ও অর্থনীতি*। সংগ্রহের তারিখ ২০২১-১২-০৭।
3. ↑  "Changes in top army positions"। The Daily Star। ২০১৭-০২-১৭। ২০১৭-০২-১৭ তারিখে মূল থেকে আর্কাইভ করা। সংগ্রহের তারিখ ২০১৭-০২-১৭।
**ওয়াহিদুল গণি** (জন্ম: ২২ সেপ্টেম্বর, ১৯৫৮) ঢাকায় জন্মগ্রহণকারী ও বাংলাদেশের প্রতিনিধিত্বকারী সাবেক আন্তর্জাতিক ক্রিকেটার। বর্তমানে তিনি কোচ হিসেবে তরুণদেরকে প্রশিক্ষণ দিচ্ছেন। বাংলাদেশ ক্রিকেট দলের অন্যতম সদস্য ছিলেন তিনি। ১৯৮৮ সালে তিনি কেবলমাত্র একটি ওডিআইয়ে অংশ নেয়ার সুযোগ পেয়েছিলেন। দলে তিনি মূলতঃ ডানহাতি লেগ স্পিন বোলিং করতেন। এছাড়াও, নিচেরসারিতে ডানহাতে ব্যাটিং করতেন তিনি।

খেলোয়াড়ী জীবন
---------------

২৯ অক্টোবর, ১৯৮৮ তারিখে চট্টগ্রামের এমএ আজিজ স্টেডিয়ামে অনুষ্ঠিত এশিয়া কাপ প্রতিযোগিতার ৪র্থ খেলায় পাকিস্তানের বিপক্ষে ফারুক আহমেদ ও আকরাম খানের সাথে তারও একযোগে একদিনের আন্তর্জাতিকে অভিষেক ঘটে। সমগ্র খেলোয়াড়ী জীবনের একমাত্র ওডিআইয়ে তিনি ব্যাট হাতে মাঠে নামতে পারেননি। তবে, ছয় ওভার বোলিং করেও ৩২ রান দিয়ে কোন উইকেটের সন্ধান পাননি তিনি। খেলায় তার দল ১৭৩ রানে পরাজিত হয়েছিল।

অবসর
----

খেলোয়াড়ী জীবন থেকে অবসর নেয়ার পর ক্রিকেটের সাথে যুক্ত থাকেন ও তরুণ প্রতিভাবান ক্রিকেটারদেরকে প্রশিক্ষণ কার্যে অগ্রসর হন। ‘অঙ্কুর’ নামীয় প্রশিক্ষণ প্রতিষ্ঠান স্থাপন করেন ও আবাহনী ক্লাবের ইনডোর সুবিধা গ্রহণ করে সপ্তাহে তিনদিন প্রশিক্ষণ দেন। ১১ বছর বয়সেই মোহাম্মদ আশরাফুলকে চিহ্নিত করেন, যিনি টেস্ট ক্রিকেটের ইতিহাসের সর্বকনিষ্ঠ সেঞ্চুরিকারী হন। এছাড়াও, তার হাতে গড়া মোহাম্মদ শরীফ বাংলাদেশ দলে খেললেও নিজেকে স্থায়ীভাবে পাকাপোক্ত করতে ব্যর্থ হন।

তথ্যসূত্র
---------

1. ↑  Cricinfo Scorecard (Retrieved on 2017-7-23)

আরও দেখুন
---------

* শাহরিয়ার নাফীস
* ফারুক আহমেদ
* বাংলাদেশী ওডিআই ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ওয়াহিদুল গণি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ওয়াহিদুল গণি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
দারুচিনি ও আগাভ মধুর সঙ্গে গাঁজা চা
 পুরুষ ফুলের শীর্ষ
**গাঁজা চা** (আগাছা চা, পাত্র চা, গাঞ্জা চা বা গাঁজার ক্বাথ নামেও পরিচিত) হল একটি গাঁজা-মিশ্রিত পানীয় যা গরম বা ঠান্ডা জলে গাঁজা গাছের বিভিন্ন অংশ দিয়ে তৈরি করা হয়। গাঁজা চা সাধারণত গাঁজা, পট বা উইড নামে পরিচিত, গাঁজা গাছের প্রস্তুতি এবং সেবনের বিকল্প রূপ হিসাবে স্বীকৃত। এই উদ্ভিদটি দীর্ঘকাল ধরে একটি ভেষজ ওষুধ হিসাবে স্বীকৃত হয়েছে  বিশ্বব্যাপী স্বাস্থ্য পেশাদারদের দ্বারা রোগের লক্ষণগুলি কমানোর জন্য নিযুক্ত করা হয়েছে,  পাশাপাশি বিনোদনমূলকভাবে  এবং আধ্যাত্মিক ঐতিহ্যে ব্যবহৃত একটি চিত্তপ্রভাবকারী মাদকা। যদিও ধূমপান বা ভোজ্য খাবার খাওয়ার মতো জনপ্রিয় পদ্ধতির তুলনায় কম সাধারণভাবে অনুশীলন করা হয়, তবে গাঁজা চা পান করা তুলনামূলক শারীরিক এবং মানসিক থেরাপিউটিক প্রভাব তৈরি করতে পারে। এই ধরনের প্রভাবগুলি মূলত চায়ের টিএইচসি এবং সিবিডি বিষয়বস্তুর জন্য দায়ী করা হয়, যার মাত্রাগুলি চায়ের পরিমান, গাঁজার পরিমাণ এবং ফুটানোর সময় ও পৃথক প্রস্তুতির কৌশলগুলির উপর ব্যাপকভাবে নির্ভরশীল।

তথ্যসূত্র
---------

1. ↑  Russo, Ethan (২০১৩)। *Cannabis and Cannabinoids: Pharmacology, Toxicology, and Therapeutic Potential*। Routledge। পৃষ্ঠা 37–51।
2. ↑  Peltzer, Karl (Summer ২০০৮)। "Use of traditional complementary and alternative medicine for HIV patients in KwaZulu-Natal, South Africa": 255। ডিওআই:10.1186/1471-2458-8-255। পিএমআইডি 18652666। পিএমসি 2503977 অবাধে প্রবেশযোগ্য।
3. ↑  Patton, George (২০০২)। "Cannabis use and mental health in young people: cohort study": 1195–1198। ডিওআই:10.1136/bmj.325.7374.1195। পিএমআইডি 12446533। পিএমসি 135489 অবাধে প্রবেশযোগ্য।
4. ↑  Hazekamp, Arno (Spring ২০১৭)। "Cannabis tea revisited: A systematic evaluation of the cannabinoid composition of cannabis tea": 85–90। ডিওআই:10.1016/j.jep.2007.05.019। পিএমআইডি 17604926।
জিমিলা
**জিমিলা** (আরবি: جميلة‎‎, সুন্দর এক), পূর্বে **কুইকুল**, আলজেরিয়ার একটি ছোট পাহাড়ি গ্রাম, আলজিয়ার্সের পূর্বে উত্তর উপকূলের কাছে, যেখানে উত্তর আফ্রিকার কিছু সেরা সংরক্ষিত রোমান ধ্বংসাবশেষ পাওয়া যায়। এটি কনস্টান্টিনোইস এবং পেটাইট কাবিলি (বাসে কাবিলি) সীমান্তবর্তী অঞ্চলে অবস্থিত।

১৯৮২ সালে, জোমিলা একটি ইউনেস্কো ওয়ার্ল্ড হেরিটেজ সাইট হয়ে ওঠে তার রোমান আর্কিটেকচারের পাহাড়ি পরিবেশের অনন্য অভিযোজনের জন্য। প্রাচীন কুইকুলের উল্লেখযোগ্য ভবনগুলির মধ্যে রয়েছে একটি থিয়েটার, দুটি ফোর, মন্দির, বেসিলিকা, খিলান, রাস্তা এবং ঘর। অসাধারণভাবে সংরক্ষিত ধ্বংসাবশেষ হর্ষের ফোরামকে ঘিরে, একটি বড় পাকা বর্গক্ষেত্র যা একটি রাজকীয় খিলান দ্বারা চিহ্নিত।

রোমান কুইকুল
------------

কুইকুল নামে, শহরটি নুমিডিয়া প্রদেশের একটি সরু ত্রিভুজাকার মালভূমিতে অবস্থিত রোমান সামরিক বাহিনী হিসেবে খ্রিস্টীয় প্রথম শতাব্দীতে সমুদ্রপৃষ্ঠ থেকে ৯০০ মিটার (৩০০০ ফুট) উপরে নির্মিত হয়েছিল। দুটি নদীর সঙ্গমস্থলে অবস্থিত এই ভূখণ্ড কিছুটা রুক্ষ।

কুইকুলের নির্মাতারা কেন্দ্রের একটি ফোরাম এবং দুটি প্রধান রাস্তা, কার্ডো ম্যাক্সিমাস এবং ডেকুমানাস ম্যাক্সিমাস সহ একটি প্রধান পরিকল্পনা অনুসরণ করে। শহরটি প্রথমে ইতালি থেকে আসা রোমান সৈন্যদের একটি উপনিবেশ দ্বারা জনবহুল ছিল এবং অবশেষে একটি বড় বাণিজ্যিক বাজারে পরিণত হয়েছিল। শহরের সমৃদ্ধিতে যেসব সম্পদ অবদান রেখেছিল তা ছিল মূলত কৃষি (শস্য, জলপাই গাছ এবং খামার)।

তথ্যসূত্র
---------
**গহের আলী** (জন্ম-১৯০২ খ্রিষ্টাব্দ), রাজশাহী নওগাঁ মহাসড়কের মহাদেবপুর উপজেলার বলিহার সেতু থেকে খোর্দ্দ নারায়ণপুর সেতু পর্যন্ত দুই কিলোমিটার সড়কের দুই ধারে তিনি ১২০০০ তালের চারা লাগিয়েছিলেন। এর জন্য তিনি ২০০৯ সালে জাতীয় পরিবেশ পদক লাভ করেন।

জন্ম ও পারিবারিক পরিচিতি
------------------------

গহের আলী ১৯০২ সালে জন্মগ্রহণ করেন। নওগাঁ জেলার মহাদেবপুর উপজেলার শিকারপুর নামক গ্রামে তিনি বসবাস করতেন। তার দুইজন ছেলে এবং দুই মেয়ে রয়েছে।

তালের সাম্রাজ্য
---------------

নওগাঁ জেলার মহাদেবপুর উপজেলার শিকারপুর গ্রামের নিরীহ গরীব গহের আলী তার জীবন ও সংসার চালাতে সারা দিন অন্যের দ্বারে দ্বারে ভিক্ষা করতেন। ভিক্ষার পাশাপাশি বাড়ী বাড়ী থেকে তালের আঁটি চেয়ে নিতেন। সারাদিন পরিশ্রমের পর সে আটি গুলি নিয়ে এসে রাজশাহী-নওগাঁর মহাসড়কের বেইলী ব্রীজ (বলিহার সেতু) থেকে উত্তর দিকে খোর্দ্দ নারায়নপুর ব্রীজ পর্যন্ত ২ কি.মি. রাস্তার দুই পার্শ্বে এবং সরকারী শাখা রাস্তার দুইধারে এবং সরকারী স্কুল ঈদগাহ ইত্যাদি স্থানে পুতে রাখতেন। গাছ গজিয়ে উঠার পর দিনের পরিশ্রম শেষে এসে পানি দিতেন, রক্ষনাবেক্ষন ও পরিচর্যা করতেন। বিগত ২৪ বছর ধরে ভিক্ষার পাশাপাশি এটায় তার ছিল নিত্য দিনের কর্মসুচী। এর ফলে গজে উঠা গাছ গুলি ইতিমধ্যেই বড় হয়ে উঠে ৩০/৪০ ফুট পর্যন্ত লম্বা তাল গাছে ভরে গেছে ওই অংশের রাস্তার দুই ধার। তিনি প্রায় ১৮ হাজারেরও বেশি তালগাছ লাগিয়েছেন।

পুরস্কার ও সম্মাননা
-------------------

গহের আলীর এমন কর্মকাণ্ডে সাদা মনের মানুষের জন্য ইয়াছিন আলী নামের এক ব্যক্তি এটিএন বাংলায় আবেদন করলে এটিএন বাংলার নিউজ অপারেশান মুন্নী সাহা ও নওগাঁ প্রতিনিধি রায়হান আলম সাথে নিয়ে একটি প্রতিবেদন প্রচার করলে সরকার সহ সকলের দৃষ্টি পড়ে তার মহান কর্মকাণ্ডের দিকে। পরে তার কর্মকাণ্ড ম্যাগাজিন অনুষ্ঠান ইত্যাদিতে ও দেখান হয়। সেখান থেকে ২ লাখ টাকা ও ক্রেষ্ট পান। পরিবারে তার স্বচ্ছলতা ফিরিয়ে আসে। তালবোরু গহের আলী ভিক্ষাবৃত্তির পাশাপাশি নিরবে এক মহান কর্মকাণ্ডে নিজেকে নিয়োগ করলেও চান নি তার স্বীকৃতি। কিন্তু এ গুনীজনকে তার যথাযথ সম্মান দিতে সরকার তাকে প্রদান করেন (২ ভরি স্বর্নের) পরিবেশ পদক ২০০৯ ও ২৫ হাজার টাকা।

মৃত্যু
------

২০১০ সালের ২৭ ডিসেম্বর বার্ধক্য জনিত কারণে মৃত্যুবরণ করেন।

তথ্যসূত্র
---------

1. 1 2 3  "গহের আলীর তাল সাম্রাজ্য"। *বাংলাদেশ প্রতিদিন*। ৮ জানুয়ারি ২০১৫। সংগ্রহের তারিখ ২০২০-০৬-২০।
2. ↑  তন্ময় ভৌমিক (২০ মার্চ ২০১৭)। "নিয়ামতপুরে সারিবদ্ধ শত শত তাল গাছ"। *ইত্তেফাক*। ২০২০-০৬-২২ তারিখে মূল থেকে আর্কাইভ করা। সংগ্রহের তারিখ ২০২০-০৬-২০।
3. 1 2  "পরিবেশ পদকপ্রাপ্ত গহের আলী আর নেই"। *প্রথম আলো*। সংগ্রহের তারিখ ২০২০-০৬-২০। [*স্থায়ীভাবে অকার্যকর সংযোগ*]
4. 1 2  মুহম্মদ আজাদ, আবুল কালাম (৭ আগস্ট ২০১৭)। "'গহের আলীর তাল সাম্রাজ্যে' পড়বে কুঠারের আঘাত"। *প্রথম আলো*। সংগ্রহের তারিখ ২০২০-০৬-২০।
5. 1 2  "প্রকৃতিময় হোক গতিময় জীবন"। *যুগান্তর*। সংগ্রহের তারিখ ২০২০-০৬-২০।
**চিন্তাদ্রিপেট** (বা উৎপত্তিগতভাবে **চিন্না দরি পেট্টাই**) দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ কূবম নদীর দক্ষিণ তীরে অবস্থিত এই আবাসিক তথা অর্থনৈতিক লোকালয়ের চার দিকে রয়েছে চেপবক্কম, আইল্যান্ড গ্রাউন্ড, পুদুপেট, এগমোর, বরদরাজপুরম, পেরিয়ামেড়ু, বেপেরী এবং আন্না সালাই৷

সন্নিহিত অঞ্চল
--------------

চেন্নাইয়ের ইলেকট্রনিক হাব রিচি স্ট্রিট চিন্তাদ্রিপেটেই অবস্থিত৷ কূবম নদীর গতিপথ ঘেঁষে রয়েছে চেন্নাই এমআরটিএস-এর চিন্তাদ্রিপেট রেলওয়ে স্টেশন, যা এই লোকালয়ের নিকটতম রেলওয়ে স্টেশন৷ এখানে অটো পরিষেবার প্রান্তিক স্ট্যান্ড এবং একটি মাছের বাজারও রয়েছে৷

রাজনীতি
-------

লোকালয়টি চেন্নাই মধ্য লোকসভা কেন্দ্রের অন্তর্গত চেপবক্কম-তিরুবল্লীকেণি বিধানসভা কেন্দ্রের অংশ৷

ধর্মাচারণ
---------

১৮৫০ খ্রিস্টাব্দে গৃৃহীত চিন্তাদ্রিপেটের অকটি ছোট গণেশ মন্দিরের চিত্র
এখানে শিব ও বিষ্ণুর নামে একটি জোড়ামন্দির রয়েছে, মন্দিরের মূর্তিদ্বয়ের নাম যথাক্রমে আদিপুরীশ্বর ও আদিকেশব পেরুমাল৷ তথ্য অনুসারে এই জোড়ামন্দির ১৭৪০ খ্রিস্টাব্দে নির্মিত৷ এখানে একটি প্রাচীন জৈন মন্দিরও আছে৷

উদ্যান
------

ডেপুটি মেয়র কবলমূর্তি সড়কের পাশেই রয়েছে মে ডে উদ্যান, অবশ্য এর পুরাতন নাম নেপিয়ার পার্ক৷ ১৪.৫ একর জুড়ে বিস্তৃত এই উদ্যানে ক্রিকেট, ফুটবল, ব্যাডমিন্টন, ভলিবল প্রভৃতি খেলার সুবন্দোবস্ত রয়েছে৷ বর্তমানে সিমসম এণ্ড কো. এর রক্ষণাবেক্ষণের দায়িত্বে রয়েছে৷

তথ্যসূত্র
---------

1. ↑
2. ↑
3. ↑  "Tamil Nadu - Final Notification & Order" (পিডিএফ)। *Delimitation Commission of India*। National Informatics Centre। ৪ আগস্ট ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ জানুয়ারি ২০১৭।
4. ↑  "New Constituencies, Post-Delimitation 2008" (পিডিএফ)। Election Commission of India। ৫ অক্টোবর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ এপ্রিল ২০২১।
5. ↑  Amirthalingam, M.। "Parks of Chennai"। *Envis Centre on Conservation of Ecological Heritage and Sacred Sites of India*। CPREEC। ৩ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ৪ ফেব্রু ২০১২।